องค์การอนามัยโลก ระบุยังไม่รู้ไข้หวัดนกสายพันธุ์ H7N9 ติดต่อสู่คนได้อย่างไร
องค์การอนามัยโลก หรือ WHO ระบุว่า หน่วยงานด้านสาธารณสุข ยังไม่สามารถชี้ได้ว่า เชื้อไข้หวัดนกสายพันธุ์ H7N9 ซึ่งเป็นสายพันธุ์ใหม่ ที่ไม่เคยพบในมนุษย์ สามารถติดต่อสู่ผู้ติดเชื้อ 3 คนในประเทศจีนได้อย่างไร โดยผู้เสียชีวิตรายแรกเป็นชายวัย 87 ปี ล้มป่วยเมื่อวันที่ 19 กุมภาพันธ์ที่ผ่านและเสียชีวิตในอีก 8 วันต่อมา รายที่ 2 เป็นชายวัย 27 ปี ล้มป่วยวันที่ 27 กุมภาพันธ์ และเสียชีวิตอีก 5 วันต่อมา ส่วนผู้ติดเชื้อรายที่ 3 เป็นหญิงวัย 35 ปีเป็นชาวเมืองอันฮุย ล้มป่วยเมื่อวันที่ 9 มีนาคมที่ผ่านมาขณะที่ ทางการฮ่องกง ไต้หวันและมาเก๊า ได้ตั้งจุดตรวจวัดอุณหภูมิ ที่สนามบินและด่านเข้าเมืองในจุดต่างๆ โดยที่ไต้หวัน ผู้ที่เดินทางกลับจากประเทศจีน และมีไข้สูง ต้องไปตรวจร่างกายที่โรงพยาบาลด้วยด้าน กรมวิทยาศาสตร์การแพทย์ของไทย เตรียมระบบการตรวจเชื้อทางห้องปฏิบัติการ สำหรับสอบสวนโรคเคลื่อนที่เร็ว ตลอด 24 ชั่วโมง ส่วนสำนักระบาดวิทยาและโรงพยาบาลทุกแห่ง เฝ้าระวังผู้ป่วยโรคทางเดินหายใจและมีอาการรุนแรง ได้แก่ โรคปอดบวม ไข้หวัดใหญ่ทุกคนอย่างต่อเนื่อง แม้ว่าขณะนี้ยังไม่พบสัญญาณผิดปกติ
 องค์การอนามัยโลก ระบุ หน่วยงานด้านสาธารณสุข ยังไม่สามารถชี้ได้ว่า เชื้อไข้หวัดนกสายพันธุ์ H7N9 ติดต่อสู่คนได้อย่างไร
จีน,สายพันธุ์ H7N9,หน่วยงานด้านสาธารณสุข,องค์การอนามัยโลก,ไข้หวัดนก